| Žinių radijas |
| --- |
|  |
| **Šalis, kurioje transliuojama** | Lietuva |
| **Vadovai** | Laima Abromaitytė-Sereikienė |
| **Savininkai** | UAB „Litvalda" (99,8 %), American Equitable Finance Corporation (0,2 %). UAB „Litvalda" akcininkai yra Augustinas ir Dalė Rakauskai. |
| **Radijo stočių skaičius ir pavadinimai** |  |
| **Įkūrimo data ir vieta** | 2000 m. kovo 7 d. Vilnius |
| **Interneto svetainė** | www.ziniuradijas.lt |

Logotipas naudotas nuo 2006 m. sausio 30 d. iki 2017 m. gegužės mėn.
**Žinių radijas** – nacionalinė radijo programa, transliuojama nuo 2000 m. kovo 7 d. Informacinio formato radijo stotis. Daugiau kaip 90 procentų viso eterio sudaro informacija, likusį muzikiniai intarpai, reklama.

Istorija
--------

Radijo stoties įkūrėjai – Stanislovas Kairys ir Virginijus Mičiulis.

2000 m. radijo stotis pradėta transliuoti iš Vilniaus Spaudos rūmų. 2000–2002 m. radijo stotis veikė kaip UAB „Baltijos televizija" padalinys, ji savo programą transliavo nuo 6 val. ryto iki 19 val. vakaro darbo dienomis, o nuo 19 val. vakaro iki 6 val. ryto transliuodavo Baltijos televizijos laidų garso įrašus, Laisvosios Europos radijo ir Laisvės radijo programas rusų kalba.

2002 m. įkurta UAB „Žinių radijas", kurios akcininku buvo bendrovė „American Equitable Finance Corporation". Muziką pradėjo transliuoti 2002 m. liepos 13 d. Radijo stotis transliavo beveik visoje Lietuvoje (išskyrus Telšius, kuriose imta transliuoti tik 2009 m.).

2005 m. beveik 80 proc. UAB „Žinių radijas" akcijų įsigijo UAB „Senukai". Likusių akcijų savininku išliko „American Equitable Finance Corporation". Pasikeitus įmonės savininkams, 2006 m. sausį buvo pakeistas laidų tinklelis ir atnaujintas logotipas. Iki 2014 m. kovo 31 d. darbo dienomis žinios transliuotos kas 20 min. Po to žinios imtos transliuoti kas 30 min. 2014 m. gruodžio 12 d. Žinių radijas įkūrė dukterinę radijo stotį „Easy FM", kurios didžiąją programos dalį sudaro muzika.

2019 m. UAB „SSPC" 65,8 proc. „Žinių radijo" akcijų perdavė UAB „Litvalda". UAB „SSPC" liko 34 proc. akcijų.

Žinių radijo akcininkai – UAB „Litvalda", „American Equitable Finance Corporation".

Programa
--------

Žinias transliuoja darbo dienomis kas 30 minučių nuo 06.00 iki 17.05 val. 18.00 val. retransliuoja Info TV žinias. 

Kasdien nuo 22.00 iki 06.00 val. (savaitgaliais – nuo 22.00 iki 07.00 val.) Žinių radijo programoje retransliuojamos „Laisvės radijo" laidos rusų kalba. 

Laidas rengia ir veda Aurimas Perednis, Raigardas Musnickas, Aistė Čiučiurkaitė, Tomas Loiba, Aušra Jurgauskaitė, Jonė Sąlygaitė, Liutauras Čeprackas, Marius Dubnikovas ir kiti.

Direktoriai
-----------

* Stanislovas Kairys – 2000–2002 m.
* Eduardas Eigirdas – 2002–2005 m.
* Vaidotas Žukas – 2005–2006 m.
* Laima Abromaitytė-Sereikienė – 2006–2013 m. ir nuo 2016 m.
* Danukas Arlauskas – 2013–2016 m..

Dažniai
-------

* Alytus 95.3 MHz,
* Biržai 96.0 MHz,
* Druskininkai 100.0 MHz,
* Ignalina 95.4 MHz,
* Kaunas 104.9 MHz,
* Klaipėda 102.2 MHz,
* Marijampolė 93.4 MHz,
* Mažeikiai 96.4 MHz,
* Panevėžys 107.9 MHz,
* Šiauliai 97.0 MHz,
* Tauragė 104.8 MHz,
* Telšiai 94.1 MHz,
* Ukmergė 100.6 MHz,
* Utena 92.3 MHz,
* Vilnius 97.3 MHz,
* Visaginas 103.7 MHz.

Šaltiniai
---------

1. ↑  Apie Žinių radiją
2. ↑  Verslumo dvasia
3. ↑  Jackevičius, Mindaugas (2010-03-07). „Daug kalbantis ir mažai grojantis Žinių radijas švenčia 10-metį". *delfi.lt*. Delfi. Nuoroda tikrinta 2024-03-20.
4. ↑   Archyvuota kopija 2018-11-10 iš Wayback Machine projekto.
5. ↑
6. ↑
7. ↑
8. ↑
9. ↑
10. ↑  Nauja „Žinių radijo" strategija augina reitingus
11. ↑  Naujas Žinių radijo vadovas žada internetinę televiziją Archyvuota kopija 2013-02-25 iš Wayback Machine projekto.

Nuorodos
--------

* Oficiali svetainė
* „YouTube" tinklalapis
* Pirmosios transliacijos įrašas